b'\n_START_ARTICLE_\nTorolf Voss\n_START_SECTION_\nFamilie\n_START_PARAGRAPH_\nTorolf Voss var s\xc3\xb8nn av l\xc3\xa6rer Johan Voss (1834\xe2\x80\x9382) og Andrine Frogh Voss (1838\xe2\x80\x931909). Storebroren Olav Voss (1864\xe2\x80\x931912) var skuespiller. Broren Johan Ejnar Voss (1868\xe2\x80\x931948) ble overrettssakf\xc3\xb8rer og  far til skuespiller Tore Foss (1901\xe2\x80\x931968). Torolf Voss ble i 1921 gift med skuespillerinnen Signe Indahl (1890\xe2\x80\x931965).\n_START_SECTION_\nLiv og virke\n_START_PARAGRAPH_\nVoss studerte p\xc3\xa5 Musikkonservatoriet i Oslo s\xc3\xa5vel som hos kordirigent og komponist Iver Holter (1850\xe2\x80\x931941). En tid l\xc3\xa6rte han ogs\xc3\xa5 p\xc3\xa5 konservatorium i Berlin fra 1897 til 1903.  Fra 1900 til 1904 var han dirigent for Oslo Handelsstands Forening (etablert 1841) sitt orkester.  Etter ett \xc3\xa5r ved et tivoliorkester var han fra 1908 til 1929 kapellmester ved Centralteatret under teatersjef Harald Otto (1865\xe2\x80\x931928) sin regjeringstid.  Det ble h\xc3\xb8sten 1928 kjent at Voss fratr\xc3\xa5dte for \xc3\xa5 bli kapellmester ved det nye Kinodromen  som Oslo Kinematografer (etablert 1928) satte i gang. Voss var musikkanmelder i Aftenposten fra 1930 til 1935, som stedfortreder for David Monrad Johansen. Samme \xc3\xa5ret ble han ridder av Dannebrogsordenen. Fra 1935 til sin d\xc3\xb8d i 1943 var han leder for Norsk Musikforlag AS (grunnlagt 1909) som ga ut noter._NEWLINE_Ellers fikk han tidvis dirigere for Filharmonisk Selskaps Orkester i Bergen og for Konsertforeningen i Stockholm.  Voss var ogs\xc3\xa5 leder for Norsk Tonekunstnersamfund, etablert i 1912 og fra 1917 via en utbrytergruppe det som vi i dag kaller Norsk Komponistforening. Voss komponerte ogs\xc3\xa5 meget, som arbeidersangen Vi bygger landet i 1935.'